ธอส.ห่วงลูกค้าสมุทรสาคร สั่งปิดสาขายาวข้ามปี
ธอส. ปิดให้บริการ สาขาสมุทรสาคร เป็นการชั่วคราวระหว่างวันที่ 21 ธ.ค. 63 – 4 ม.ค. 64


20 ธ.ค. 2563

ธนาคารอาคารสงเคราะห์ (ธอส.) แจ้งปิดการให้บริการธุรกรรมทางการเงินทุกประเภท ที่สาขาสมุทรสาคร ตั้งอยู่บนถนนเศรษฐกิจ 1 ตำบลท่าทราย อำเภอเมืองสมุทรสาคร จังหวัดสมุทรสาครเป็นการชั่วคราว ในระหว่างวันที่ 21 ธันวาคม 2563 - 4 มกราคม 2564 เพื่อความปลอดภัยและป้องกันความเสี่ยงด้านสุขภาพของลูกค้าจากปัญหาการแพร่ระบาดของโควิด-19 ในพื้นที่จังหวัดสมุทรสาคร
โดยระหว่างนี้ลูกค้าของ ธอส. ยังสามารถใช้บริการต่าง ๆ ของธนาคารรวมถึงชำระหนี้เงินกู้ได้ผ่านช่องทางอิเล็กทรอนิกส์ ทุกประเภท ได้แก่ Mobile Application : GHB ALL, Internet Banking : www.ghbanksmart.com และระบบสร้าง QR Code ชำระเงินกู้ผ่าน www.ghbank.co.th ธนาคารจึงขออภัยลูกค้าทุกท่านในความไม่สะดวกที่เกิดขึ้นในครั้งนี้ สอบถามรายละเอียดเพิ่มเติมได้ที่ศูนย์ลูกค้าสัมพันธ์ โทร 0-2645-9000 และติดตามข่าวสารของธนาคารได้ที่ www.ghbank.co.th หรือ Facebook Fanpage ธนาคารอาคารสงเคราะห์